b'\n_START_ARTICLE_\nAnkara\n_START_SECTION_\nHistorie\n_START_PARAGRAPH_\nAnkara var opprinnelig en blomstrende frygisk bosetning langs den persiske kongeveien, og ble sentrum for en av de galliske stammene som omkring \xc3\xa5r 200 f.Kr. I \xc3\xa5r 25 f.Kr. ble Ankara hovedstad i den romerske provinsen Galatia. Etter hvert som byen suksessivt ble erobret av romere, persere, arabere, tyrkere og Det osmanske riket, mistet byen mye av sin betydning._NEWLINE_Etter f\xc3\xb8rste verdenskrig og undergangen til Det osmanske riket ble byen i 1923 gjort til hovedstad av Kemal Atat\xc3\xbcrk\n_START_SECTION_\n\xc3\x98konomi og infrastruktur\n_START_PARAGRAPH_\nAnkara er kjent for ullen fra den langh\xc3\xa5rede geiterasen som er oppkalt etter byens tidligere navn, Angora (angorageit, som gir ull som betegnes som mohair). I dag er byen et viktig \xc3\xb8konomisk sentrum for regionen.\n_START_SECTION_\nUtdannelse\n_START_PARAGRAPH_\nDet ligger flere universiteter i Ankara, deriblant \xc3\x87ankaya University.\n_START_SECTION_\nKommunikasjon og transport\n_START_PARAGRAPH_\nAnkaras infrastruktur er blitt kraftig forbedret de siste \xc3\xa5rene. Tidligere var veiene av d\xc3\xa5rlig standard, men i dag er hovedfarts\xc3\xa5rene s\xc3\xa5 godt utbygd at selv vestlige turister er forn\xc3\xb8yd._NEWLINE_Ankaras hovedflyplass Esenbo\xc4\x9fa internasjonale lufthavn ligger 28 km nord\xc3\xb8st for byen og er blitt kraftig opprustet og modernisert de siste \xc3\xa5rene._NEWLINE_Ankara Intercity Bus Terminal (tyrkisk: Ankara \xc5\x9eehirleraras\xc4\xb1 Terminal \xc4\xb0\xc5\x9fletmesi, A\xc5\x9eT\xc4\xb0) er nerven i byens buss-system, som dekker alle byedeler._NEWLINE_Sentralstasjonen \xc2\xabAnkara Gar\xc4\xb1\xc2\xbb Turkish Republic Railways (tyrkisk: T\xc3\xbcrkiye Cumhuriyeti Devlet Demiryollar\xc4\xb1, TCDD) er et viktig knutepunkt mellom \xc3\xb8st og vest i landet._NEWLINE_EGO (Elektrik Gaz Otob\xc3\xbcs) driver kollektivtransporten i byen. Det finnes to t-banelinjer i Ankara og tre til er under bygging._NEWLINE_Det er fire direkte togtjenester mellom Istanbul og Ankara, en av dem er Anatoliaekspressen.\n_START_SECTION_\nSport\n_START_PARAGRAPH_\nAnkara har tre lag i den \xc3\xb8verste fotballigaen som kalles S\xc3\xbcper Lig. De tre lagene er Gen\xc3\xa7lerbirligi SK, Ankaraspor og MKE Ankarag\xc3\xbcc\xc3\xbc. Lagene m\xc3\xa5 finne seg i \xc3\xa5 spille annenfiolin bak de st\xc3\xb8rste klubbene i Istanbul, og er f\xc3\xb8lgelig ikke s\xc3\xa6rlig kjent internasjonalt.'